CELEX: 32016D2321
Language: ro
Date: 2016-12-19 00:00:00
Title: Decizia de punere în aplicare (UE) 2016/2321 a Comisiei din 19 decembrie 2016 privind formatul certificatului de pregătire pentru reciclare emis în temeiul Regulamentului (UE) nr. 1257/2013 al Parlamentului European și al Consiliului privind reciclarea navelor (Text cu relevanță pentru SEE )

20.12.2016   
               
               
                  RO
               
               
                  Jurnalul Oficial al Uniunii Europene
               
               
                  L 345/112
               
            DECIZIA DE PUNERE ÎN APLICARE (UE) 2016/2321 A COMISIEI
      din 19 decembrie 2016
      privind formatul certificatului de pregătire pentru reciclare emis în temeiul Regulamentului (UE) nr. 1257/2013 al Parlamentului European și al Consiliului privind reciclarea navelor
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1257/2013 al Parlamentului European și al Consiliului din 20 noiembrie 2013 privind reciclarea navelor și de modificare a Regulamentului (CE) nr. 1013/2006 și a Directivei 2009/16/CE (1), în special articolul 9 alineatul (9),
      întrucât:
      
                  (1)
               
               
                  Regulamentul (UE) nr. 1257/2013 stabilește cerințele pe care trebuie să le îndeplinească armatorii, administrațiile și organizațiile recunoscute în ceea ce privește emiterea, vizarea, prelungirea și prezența la bord a certificatelor de pregătire pentru reciclare.
               
            
                  (2)
               
               
                  În conformitate cu articolul 6 alineatul (2) litera (c) din Regulamentul (UE) nr. 1257/2013, navele care urmează să fie reciclate trebuie să dețină un certificat de pregătire pentru reciclare.
               
            
                  (3)
               
               
                  În temeiul articolului 7 din Regulamentul (UE) nr. 1257/2013, înaintea oricărei operațiuni de reciclare a unei nave, se elaborează un plan de reciclare propriu fiecărei nave. Este necesar ca planul de reciclare a navei să abordeze orice considerente specifice navei care nu sunt acoperite în planul referitor la instalația de reciclare a navelor sau care necesită proceduri speciale.
               
            
                  (4)
               
               
                  În temeiul articolului 8 din Regulamentul (UE) nr. 1257/2013, navele trebuie să facă obiectul unor inspecții efectuate de către funcționari ai administrației sau de către o organizație recunoscută autorizată de către administrație. Scopul inspecțiilor este de a atesta că inventarele materialelor periculoase respectă cerințele aplicabile ale regulamentului.
               
            
                  (5)
               
               
                  În temeiul articolului 9 alineatul (9) din Regulamentul (UE) nr. 1257/2013, după încheierea cu succes a unei inspecții finale, administrația sau organizația recunoscută autorizată de aceasta trebuie să emită un certificat de pregătire pentru reciclare. Certificatul respectiv trebuie însoțit de inventarul materialelor periculoase și de planul de reciclare a navei. Formatul certificatului de pregătire pentru reciclare trebuie să respecte apendicele 4 la Convenția internațională privind reciclarea sigură și ecologică a navelor, adoptată la Hong Kong la 15 mai 2009 („Convenția de la Hong Kong”).
               
            
                  (6)
               
               
                  Măsurile prevăzute în prezenta decizie sunt conforme cu avizul Comitetului responsabil de Regulamentul privind reciclarea navelor, instituit în temeiul articolului 25 din Regulamentul (UE) nr. 1257/2013,
               
            ADOPTĂ PREZENTA DECIZIE:
      Articolul 1
      Certificatele de pregătire pentru reciclare care au fost emise în temeiul articolului 9 alineatul (9) și care au fost vizate în temeiul articolului 10 alineatul (5) din Regulamentul (UE) nr. 1257/2013 trebuie să respecte formatul prevăzut în anexa la prezenta decizie.
      Articolul 2
      Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
      
         Adoptată la Bruxelles, 19 decembrie 2016.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 330, 10.12.2013, p. 1.
      
         ANEXĂ
         
            
         Textul imaginii
         
            CERTIFICAT DE PREGĂTIRE PENTRU RECICLARE
            prezentat în temeiul Regulamentului (UE) nr. 1257/2013 privind reciclarea navelor
            (Notă: Prezentul certificat este însoțit de inventarul materialelor periculoase și de planul de reciclare a navei.)
            (Ștampila oficială) (Statul)
            Emis în temeiul dispozițiilor Regulamentului (UE) nr. 1257/2013 privind reciclarea navelor sub autoritatea guvernului din
            (Denumirea statului)
            de către
            [Numele complet al persoanei sau denumirea completă a organizației autorizate în temeiul Regulamentului (UE) nr. 1257/2013]
            Caracteristicile navei
            Denumirea navei
            Număr sau litere distinctive
            Portul de înmatriculare
            Tonaj brut
            Număr OMI
            Numele și adresa armatorului
            Numărul de identificare al armatorului înregistrat la OMI
            Numărul OMI de identificare a companiei
            Data construcției
         
         
            
         Textul imaginii
         
            Caracteristicile instalației (instalațiilor) de reciclare a navelor
            Denumirea instalației de reciclare a navelor
            Numărul de identificare distinctiv al companiei de reciclare (1)
            Adresa completă
            Data expirării includerii instalației de reciclare a navelor pe lista europeană
            (1) Numărul de identificare, astfel cum figurează pe lista europeană.
            Caracteristicile inventarului materialelor periculoase
            Numărul de identificare/verificare al inventarului materialelor periculoase:
            Notă: În conformitate cu articolul 9 alineatul (9) din Regulamentul (UE) nr. 1257/2013, inventarul materialelor periculoase este anexat la certificatul de pregătire pentru reciclare. Inventarul materialelor periculoase trebuie compilat pe baza formatului standard indicat în orientările Organizației Maritime Internaționale, completate, după caz, cu orientările privind aspecte specifice Regulamentului (UE) nr. 1257/2013, precum substanțele enumerate în regulamentul menționat anterior, dar nu și în Convenția de la Hong Kong.
            Caracteristicile planului de reciclare a navei
            Numărul de identificare/verificare al planului de reciclare a navei:
            Notă: În conformitate cu articolul 9 alineatul (9) din Regulamentul (UE) nr. 1257/2013, planul de reciclare a navei este anexat la certificatul de pregătire pentru reciclare.
            SE CERTIFICĂ URMĂTOARELE:
            1. nava a fost inspectată în conformitate cu articolul 8 din Regulamentul (UE) nr. 1257/2013;
            2. nava dispune de un inventar valabil al materialelor periculoase în conformitate cu articolul 5 alineatul (7) din Regulamentul (UE) nr. 1257/2013;
            3. planul de reciclare a navei a fost compilat în conformitate cu articolul 7 alineatul (2) din Regulamentul (UE) nr. 1257/2013; și
            4. instalația (instalațiile) de reciclare a navelor în care se prevede ca nava să fie reciclată este (sunt) inclusă (incluse) pe lista europeană în conformitate cu articolul 16 din Regulamentul (UE) nr. 1257/2013.
            Prezentul certificat este valabil până la (zz/ll/aaaa)
            (Data)
            Emis la
            (Locul emiterii certificatului)
            (zz/ll/aaaa)
            (Data emiterii) (Semnătura funcționarului autorizat în mod corespunzător să emită certificatul)
            (Ștampila sau parafa autorității, după caz)
         
         
            
         Textul imaginii
         
            VIZĂ DE PRELUNGIRE A VALABILITĂȚII CERTIFICATULUI PÂNĂ LA SOSIREA ÎN PORTUL ÎN CARE SE AFLĂ INSTALAȚIA DE RECICLARE A NAVELOR PENTRU O PERIOADĂ DE GRAȚIE, ÎN CAZUL ÎN CARE SE APLICĂ ARTICOLUL 10 ALINEATUL (5) (*)
            În conformitate cu articolul 10 alineatul (5) din Regulamentul (UE) nr. 1257/2013 privind reciclarea navelor, prezentul certificat este acceptat ca fiind valabil pentru un singur voiaj de la un punct la altul
            de la portul:
            la portul:
            Semnătura:
            (Semnătura funcționarului autorizat în mod corespunzător)
            Locul:
            Data: (zz/ll/aaaa)
            (Ștampila sau parafa autorității, după caz)
            (*) Se face o copie a prezentei pagini ce conține viza și se adaugă la certificat, în cazul în care administrația consideră acest lucru ca fiind necesar.